Diari Oficial de la Generalitat Valenciana


Sumari del DOGV 9886, del 05-07-2024 (2024/6585)

Anunci d'obertura del tràmit d'informació pública de la proposta d'inclusió en l'avantprojecte de llei de mesures fiscals, de gestió administrativa i financera i d'organització de la Generalitat, per a 2025, d'una disposició addicional sobre declaració d'interés general d'obres d'infraestructura agrària. Expediente normatiu: LLEIMED24/Exercici 2025/CAGP.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/6585


Data del document
:   02-07-2024

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Anunci d'obertura del tràmit d'informació pública de la proposta d'inclusió en l'avantprojecte de llei de mesures fiscals, de gestió administrativa i financera i d'organització de la Generalitat, per a 2025, d'una disposició addicional sobre declaració d'interés general d'obres d'infraestructura agrària. Expediente normatiu: LLEIMED24/Exercici 2025/CAGP. [2024/6585]  
De conformitat amb el que s'establix en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia l'obertura de tràmit d'informació pública a fi de donar audiència a tota la ciutadania per a arreplegar les seues aportacions en relació amb la següent proposta formulada per la Conselleria d'Agricultura, Ramaderia i Pesca per a la seua inclusió en l'avantprojecte de llei de mesures fiscals, de gestió administrativa i financera, i d'organització de la Generalitat per a l'exercici 2025:  
«Proposta d'inclusió de disposició addicional sobre declaració d'interés general d'obres d'infraestructura agrària en la Llei de mesures fiscals, de gestió administrativa i financera i d'organització de la Generalitat Valenciana, per a l'exercici 2025».  
1 Es declaren d'interés general agrari, d'acord amb l'article 88 de la Llei 5/2019, de 28 de febrer, de la Generalitat, d'estructures agràries de la Comunitat Valenciana, les següents obres:  
- Projecte de construcció de dipòsits d'aigua per a proveïment ramader en situació d'emergència per sequera a la província de Castelló.  
  
- Projecte de dotació de mallades de distribució flexible a la comarca dels Ports (Castelló): en els termes municipals de Zorita del Maestrazgo, Cinctorres, Morella, Olocau del Rey i Todolella.  
- Projecte de dotació de mallades de distribució flexible a la comarca de l'Alt Palància fase I (Castelló): en els termes municipals de Benafer, Barracas, Xodos, Jérica i Sacañet.  
- Projecte de dotació de mallades de distribució flexible a la comarca de l'Alt Palància fase II (Castelló): en els termes municipals de Bejís, Altura, El Toro, Soneja, i Viver.  
- Projecte de dotació de mallades de distribució flexible a la comarca de l'Alt Maestrat (Castelló): en els termes municipals de Benafigos, la Torre d'en Besora, Culla i Atzeneta del Maestrat.  
- Projecte de dotació de mallades de distribució flexible a la comarca del Baix Maestrat (Castelló): en els termes municipals de Traiguera, la Pobla de Benifassà, Castell de Cabres i Xert  
- Projecte de dotació de mallades de distribució flexible a la comarca de la Plana Alta, la Plana Baixa i Alt Millares (Castelló): en els termes municipals de Cabanes, Vilafamés, Sierra Engarcerán, Eslida i Montanejos.  
- Obres contingudes en el Pla d'obres i millores territorials de la zona de concentració parcel·lària d'Aras de los Olmos (València), declarada d'utilitat pública i urgent execució per Decret 25/1995, de 6 de febrer, del Govern Valencià.  
- Projecte de restauració del pont del Barrioso a Castielfabib (València).  
- Projecte de millora de drenatge agrícola del perímetre de concentració parcel·lària de la zona de Torrebaja (València), declarada d'utilitat pública i urgent execució per Reial decret 2641/1978, de 29 de setembre.  
- Projecte de construcció de dipòsits d'aigua per a proveïment ramader en situació d'emergència per sequera a la província de València.  
- Projecte de dotació de mallades de distribució flexible a la província de València.  
- Obres contingudes en el Pla d'obres i millores territorials de la zona de concentració parcel·lària d'Oliva-Pego (València-Alacant), declarada d'utilitat pública i urgent execució per Decret 6/2018, de 19 de gener, del Consell.  
- Projecte de construcció de dipòsits d'aigua per a proveïment ramader en situació d'emergència per sequera a la província d'Alacant.  
  
- Projecte de dotació de mallades de distribució flexible a la província d'Alacant.  
La realització de les actuacions declarades d'interés general quedarà supeditada a l'existència de les disponibilitats pressupostàries necessàries en la conselleria competent.  
Per Acord del Consell, en la seua sessió del dia 16 d'abril de 2024, ha sigut declarada la urgència en la tramitació de l'esmentat avantprojecte de llei de mesures, pel que fa als tràmits preceptius de consulta pública prèvia i audiència ciutadana, declaració extensiva a la tramitació que han de realitzar les diferents conselleries en l'elaboració de les seues propostes de modificació normativa a incorporar en l'avantprojecte, per la qual cosa s'efectua l'anunci d'obertura del tràmit d'informació pública per termini de 10 dies naturals  
comptat a partir de l'endemà de la publicació del present anunci en el Diari Oficial de la Generalitat Valenciana.  
La proposta de referència pot consultar-se en el portal de participació de la Generalitat  
https://gvaparticipa.gva.es, podent en el termini esmentat presentar les seues aportacions i opinions les persones i les organitzacions potencialment afectades per esta.  
Les al·legacions, suggeriments o observacions es realitzaran, preferentment, a través de l'esmentat portal de participació. Per a l'adequada interpretació, valoració i, si escau, incorporació de les aportacions, s'haurà d'especificar l'article i l'apartat de la proposta al qual es referixen, la modificació que es proposa i les raons en les quals se sustenta. Podrà igualment acompanyar-se una proposta de redacció alternativa.  
  
  
València, 2 de juliol de 2024.- El director general de Producció Agrícola i Ramadera: Simón Martínez Ruiz.